Vstupné zariadenie

Vstupné zariadenie alebo vstupná jednotka je periférne zariadenie (hardvér) počítača, ktorá umožňuje vstup údajov alebo signálov do počítača za účelom ich ďalšieho spracovania alebo ich využitia pre riadenie počítača a k nemu pripojených zariadení. Vstupné zariadenie transformuje informácie z “vonkajšieho” sveta do formy použiteľnej pre počítač. Vstupné zariadenia často slúžia užívateľovi – človeku ktorý ich používa pre zadanie príkazov, alebo ďalších informácií spracovávaných počítačom. Počítač odpovedá užívateľovi pomocou výstupných zariadení počítača. Niektoré zariadenia sú kombinované vstupno-výstupné zariadenia.

Typickým príkladom vstupného zariadenia je klávesnica, alebo myš.

Rozdelenie 
Neexistuje presné delenie vstupných zariadení.

Môžeme si ich rozdeliť podľa viacerých kritérií. Príklady možného rozdelenia vstupných zariadení:
 podľa ovládania – ovládané človekom - klávesnica, ovládané počítačom – snímače, kamery
 podľa druhu vstupu - mechanický pohyb, audio, vizuálne ...
 podľa dĺžky trvania vstupu - diskrétne napr. ťuknutie klávesy, alebo kontinuálne napr. pohyb myši.
 podľa počtu stupňov voľnosti - 2D, 3D zariadenia
 podľa ovládania kurzora: priame – svetelné pero, touchscreen, nepriame - myš
 podľa zadávania súradníc: absolútne - zariadenie udáva presnú polohu - touchpad, tablet , relatívne - zariadenie udáva len zmenu polohy - myš
 podľa použitia - textové, herné ...
 podľa pripojenie - využívajúce štandardné pripojenia (USB, gameport, sériový port...), vyžadujúce zvláštny radič

Príklady vstupných jednotiek 
Nie je možné vymenovať všetky používané vstupné zariadenia. Ďalej uvádzame len príklady najčastejšie používaných vstupných zariadení vo výpočtovej technike.

Staršie vstupné jednotky 
 dierne štítky
 dierna páska
 magnetická páska
väčšinou sa už nepoužívajú

Klávesnica (Keyboard) 
Klávesnica je vstupné zariadenie počítača s viacerými klávesmi (tlačidlami) pomocou ktorých je možné zadávať príkazy priamo (počítač reaguje na stlačenie tlačidla), alebo nepriamo (napísaní príkazu, alebo programu).
 počítačová klávesnica
 keyer
 chord klávesnica
 LPF klávesnica
 midi klávesnica

Ovládače kurzora (pointing devices) 

Ovládač kurzora je vstupné zariadenie počítača ktoré ovláda tzv. kurzor zobrazovaný na obrazovke. Ukázaním kurzorom na obraz funkcie, alebo príkazu a potvrdením je možné ovládať program, resp. počítač. Veľké množstvo softvéru má implementované ovládanie pomocou kurzora. Obvykle je ovládanie kurzorom spojené s výrazom grafické používateľské rozhranie (graphical user interface).

Príklady takýchto vstupných jednotiek:
 myš
 trackball
 touchpad
 spaceball (6 stupňov voľnosti)
 touchscreen
 tablet
 svetelné pero
 svetelná puška
 eye tracker (sleduje pohyb očí)
 volant
 joystick
 gamepad
 izotonický joystick (reaguje na tlak)
 dance pad (tancovacia podložka)

Vstupné jednotky s viacerými stupňami voľnosti 
Niektoré vstupné jednotky majú viaceré stupne voľnosti, alebo dokážu prepnúť svoj režim práce tak, aby umožnili vstup informácií z trojrozmerného (viacrozmerného) priestoru. (Pod viacrozmernosťou nerozumieme len mechanický 3D priestor, ale aj súčasné vkladanie viacerých nadväzných veličín).
 3D rukavica (Wired glove)
 digitizér

Kompozitné vstupné jednotky 
Vstupné jednotky bývajú často zložené z viacerých vstupných zariadení, aby umožnili čo najpohodlnejšiu a najefektívnejšiu prácu obsluhy. Najčastejšie sa kombinujú klávesnice (tlačidlá) a ovládače kurzora. Takéto ovládače sa používajú najmä pri hraní počítačových hier najmä na herné konzolách ako sú napríklad Sony PlayStation, XBox alebo Wii.
 gamepad
 joypad
 paddle
 Jog dial/shuttle
 Wii Remote

Obrazové a video vstupné jednotky 
 webkamera
 obrázkový skener
 čítač čiarového kódu
 snímač odtlačku prsta
 3D skener
 medicínske zariadenia (CT,MRI...)

Zvukové vstupné jednotky 
 mikrofón
 midi (aj keď to je forma klávesnice)

Iné 
Vstupnou jednotkou môže byť aj akýkoľvek snímač fyzikálnej veličiny pripojiteľný k počítaču (snímače teploty, tlaku, rýchlosti vetra, kinematické snímače (rýchlosť, zrýchlenie ...), IRC snímače ...)

Hardvér